રવિ-ભાણ સંપ્રદાયની ભજનવાણી : ગુજરાતમાં કબીરની વિચારધારા અને શબ્દ સાધનાનો પ્રચાર પ્રસાર કરનાર રામકબીર શાખાના સંતકવિ ભાણસાહેબ (જ.ઈ.૧૬૯૮ અવ.ઈ.૧૭પપ), તેમના પુત્ર શિષ્ય ખીમસાહેબ (જ.ઈ.૧૭૩૪ અવ.ઈ.૧૮૦૧) અને તેજસ્વી શિષ્ય સંત કવિ રવિસાહેબ (જ.ઈ. ૧૭ર૭ અવ.ઈ.૧૮૦૪) દ્વારા સ્થપાયેલ રવિ ભાણ સંપ્રદાયના કવિ સંતોએ તળપદી લોકબોલીમાં જ્ઞાન, ભક્તિ, યોગસાધના, ગુરુમહિમા, વૈરાગ્ય ઉપદેશ અને પ્રેમલક્ષણા ભક્તિનાં વિરહ મિલનના ભાવો વર્ણવતાં અસંખ્ય પદો ભજનોનું સર્જન કર્યું છે. આ સંપ્રદાયના સંતોના નામ પાછળ ‘સાહેબ’ શબ્દ લાગે છે, જે કબીરપંથનો પ્રભાવ દર્શાવે છે.